Che tio José Dolores Dávalos katu opyta “Fortín Vallibián” pe. Chupe ojagarra la gérra oĩ ramo hína Argentina pe, ha pya’e oñembosako’i ha ou. La trren pe ndaje ko nda’ijavéima, ha upéma ramo ojupi itécho ári ou haguã. Ohasa ndaje Juty rupi peteĩ ka’aru porã, omboveve ñande trrikolor ohóvo ha osapukái la xentekuérape: “Peañuamíke chéve che sýpe che rekovia; che ko Plácida Dávalos memby ha ndaguejýi hechávo pórke oĩ oikotevẽvéva che rehe; aju’aína adefendévo ñane retã”. Ajépa niko ikaria’ypaite ñande rapicha. La jutyguáko péichante voi jepe. Tahýicha ndajeko oje’ói pe cháko rapére upérõ, ha heta mitã porã ipyapýva opyta umi rupi. Che ru irũngue ehkuélape hína Eugenio Ayala Velázquez, karia’y vale… ha la py’aguasúpe katu ijapyterekuete. Ha’e niko oficial de kavallería de karréra ha áño 28 guive oĩma pe chakopýre. Ha’e ndaje osẽ raka’e Tolédogui kavaju ári ohekávo aguáda ha oho otopa peteĩ ñu apu’a guasu hi’y porãva ijyképe ha ofunda upépe peteĩ Fortín teñénte Ortiz Cabral ndive. Upéva ha’e hína la Boquerón. Áño 28 pe oje’okupa ypy. Upéi niko ho’a voli pópe ha upéva rrekuperávo oñepi’ã lo mitã pe setiémbre del 32 pe, ha el fundador hendivekuéra. La irreximiénto ypykue niko “Valois”, péro oasende rire kapitánpe oñenombra komandánte del RC2 “Cnel. Toledo”, ha upéva upe rreximiénto reheve orrekore Boquerón, Lara, Castillo, Platanillos, Saavedra, Gondra, Pirizal, Zenteno, Arce, Yucra, Buenos Aires, Campo Vía ha Ingávi.